Kvalifikacije za Evropsko prvenstvo u nogometu 1964.
Kvalifikacije za Evropsko prvenstvo u nogometu 1964. je bilo nogometno takmičenje koje je održano od juna 1962. do maja 1964. godine. U kvalifikacijama je učestvovalo 29 reprezentacija gdje su se na završni turnir kvalificirale četiri najbolje. Kvalifikacije su bile podijeljene u tri faze: preliminarni krug, prvi krug i četvrtfinale. U preliminarnom krugu učestvovalo je 26 reprezentacija. Grčka se povukla prije početka kvalifikacija jer je u preliminarnom krugu voljom žrijeba izvukla Albaniju. Austrija, Luksemburg i Sovjetski savez nisu učestvovali u preliminarnom krugu kvalifikacija. U kvalifikacijama je ukupno odigrano 50 utakmica i postignuto je 158 golova. Reprezentacije koju su se kvalificirale na drugo Evropsko prvenstvo u nogometu koji se tada zvao Evropski kup nacija su bile: Danska, Španija, Sovjetski savez i Mađarska.